חדשות 2: למה להחליף שם בגיל 10?
20/03/2013 11:02 | למה להחליף שם בגיל 10?
החוק המוצע החדש נועד לכאורה להציל ילדים שקראו להם בשמות אוויליים עוד לפני שהם הגיעו לגיל 16, שזה הגיל שממילא היום הם יכולים לשנותו. רק שיש עוד דרכים לעקוף שם תמוה. שם חיבה למשל זה דבר מצוין, אפי אושעיה, זוכרים אותו? אז בתעודת הזהות - אפלטון אושעיה. אבי רצון, מכירים? אז בתעודת הזהות - אביצהל.נו, אז יצא מזה משהו רע? אי אפשר לחכות לגיל 16? והנה אביצהל ואפלטון הגיעו לגיל 16 וגם עברו אותו ואת השם הם לא שינו. יש גם יתרונות לא מעטים בלא להיות ה-"עלמה" התשיעית בכיתה, או "נעם ג' הבן" להבדיל מ-"נעם ג' הבת".דבר שני, שר הפנים ממילא רשאי גם כיום לפסול שינוי שם. אפשר בהחלט להסתפק בהרחבת הסמכויות של השר, לפסול לא רק שמות פוגעניים או כאלה שיוצרים הטעייה, אלא גם שמות 'קוקואים' במיוחד.הרי אם לוקחים תינוקות מאמותיהם ומוסרים אותם לאימוץ בגלל חוסר מסוגלות הורית, אז כמה שלבים קודם צריכה להיות איזו שהיא דרך לקחת להם את האפשרות לקרוא לילדה בשם "אבלות". אולי על בסיס "חוסר מסוגלות למצוא שם", או איזה שם יצירתי אחר שימצאו לזה, עד שעדי קול תחליף גם אותו.